id id de en zh ta ms ja pt id en zh ta id en id en id ms id id id ms id ms ms id id en id en id en en en zh en zh zh ta ms ms en id es en en
Komited realisasi misi Pulau Pinang sebagai bandaraya bertaraf antarabangsa - Akbar | Buletin Mutiara
DI sebalik merealisasikan hasrat dan misi Kerajaan Negeri dalam menjadikan Pulau Pinang sebagai sebuah bandaraya bertaraf antarabangsa yang menerajui bukan sahaja sektor industri tetapi dari aspek pelancongan, Majlis Perbandaran Pulau Pinang (MPPP) melalui Jabatan Rekreasi, Pelancongan dan Perhubungan Antarabangsa memainkan peranan penting untuk memastikan segala perancangan serta gerak kerja dilaksanakan dengan jitu ke arah mencapai tahap global berkenaan.
Ikuti temubual wartawan Buletin Mutiara (BM), NORSHAHIDA YUSOFF dan MOHAMADSHAWAL AHMED serta jurugambar, ALLISSALA THIAN bersama Pengarah Jabatan Reakrasi, Pelancongan Dan Perhubungan Antarabangsa, Mohamed Akbar Mustapha di pejabatnya di Stadium Bandaraya Pulau Pinang, di sini baru-baru ini.
BM : Boleh Encik ceritakan serba sedikit latar belakang dan pembabitan dalam bidang ini?
MOHAMED AKBAR (AKBAR) : Saya mula berkhidmat di MPPP pada tahun 1993 sebagai Penolong Pegawai Tadbir di Jabatan Keindahan dan Rekreasi untuk membangunkan taman-taman awam dan rekreasi khususnya Taman Belia. Taman ini yang dahulunya kurang aktif dan ceria, kini, menjadi sebuah taman yang terbaik di Malaysia di mana Jabatan Lanskap Negara menilai Taman Belia sebagai sebuah taman rekreasi yang lengkap dengan prasarana untuk semua lapisan masyarakat. Idea yang dicetuskan oleh Tun Dr. Lim Chong Eu pada masa itu menjadi realiti di mana berbagai program bagi melahirkan belia-belia yang aktif dan mencintai alam sekitar telah tercapai. Pada tahun 2001, saya telah dinaikkan pangkat sebagai Penolong Pengarah (Keindahan dan Rekreasi) yang mana kemudiannya saya ‘dipinjamkan’ untuk bertugas dengan Majlis Sukan Negeri Pulau Pinang pada tahun 2010-2011. Sekembalinya saya bersama MPPP pada tahun 2011, saya telah dilantik sebagai Timbalan Pengarah di Jabatan Khidmat Kemasyarakatan dan kemudian, Pengarah berkuatkuasa Julai 2011.
BM : Bagaimanakah Encik Akbar melihat tahap realiti rekreasi dan pelancongan di negeri ini?
AKBAR : Seperti yang kita ketahui, Pulau Pinang merupakan sebuah negeri yang paling aktif dari segi sukan massa, rekreasi dan sukan pelancongan. Jika dilihat dari segi program-program yang telah disusun sepanjang tahun sama ada dari pihak Pejabat Exco Belia dan Sukan, MPPP dan kelab-kelab sukan dan rekreasi di Pulau Pinang, ianya adalah sangat menyeluruh dan mendapat sambutan yang sangat menggalakkan dari warga Pulau Pinang dan juga para peserta luar negara. MPPP bukan sahaja bertanggungjawab menyokong program yang dianjurkan oleh Pejabat Exco, malahan, program-program komuniti seperti “Cleaner, Greaner Penang” juga dianjurkan setiap minggu sepanjang tahun bersama-sama dengan Ahli Majlis MPPP. Yang terkini, pihak MPPP sedang menyusun dan merangka strategi di bawah program Majlis Perunding Komuniti (MPK) melibatkan Ahli Dewan Undangan Negeri (ADUN), Ahli Majlis, Jawatankuasa Kemajuan dan Keselamatan Komuniti (JKKK) dan juga pihak swasta untuk berganding bahu bagi menjayakan misi ini.
Bagi sektor pelancongan, MPPP merupakan antara empat pihak berkuasa tempatan di Malaysia yang telah dipilih oleh Kementerian Perumahan dan Kerajaan tempatan pada 2002 sebagai ahli Tourism Promotion Organization for Asia Pacific Cities (TPO) untuk membantu memajukan sektor industri pelancongan. Dengan ini, beberapa inisiatif telah dilakukan antaranya mengadakan jalinan friendship city bersama bandar Taipei, Kaoshiung dan yang terkini bersama bandar Bangkok. Manakala, bagi sister city, MPPP telah lama menandatangani memorandum persefahaman bersama bandar Medan, Indonesia, bandar Adelaide, Australia dan bandar Xiamen, China.
Selain itu, MPPP telah mewujudkan sebuah Taman Persahabatan (Friendship Park) di hadapan Hotel City Bayview, Lebuh Farquhar untuk ditanam pokok Bucida Varigated oleh Datuk Bandar (Mayor) yang berkunjung ke Pulau Pinang. Pada tahun ini, adalah dianggarkan seramai 68 Datuk Bandar TPO akan berada di sini bagi menghadiri 5th TPO Forum 2012 yang akan diadakan pada 5-7 September 2012.
BM : Bolehkan Encik senaraikan anugerah yang berjaya dirangkul oleh jabatan ini sama ada di peringkat kebangsaan mahupun antarabangsa?
AKBAR : Yang paling membanggakan adalah apabila MPPP berjaya merangkul anugerah tiga tahun berturut-turut di peringkat antarabangsa melalui TPO Forum dan TPO General Assembly yang diadakan iaitu Best Tourism Brochure Award (2011), Best Print Advertisement Award (2009 dan 2010) bersama Exco Belia dan Sukan Negeri Pulau Pinang. Selain itu, di peringkat kebangsaan, MPPP berjaya merangkul Silver Starlight Award di Floria Putrajaya 2011.
BM : Bagi mengakhiri wawancara kita kali ini, apakah harapan Encik yang mungkin boleh dikongsi bersama para pembaca Buletin Mutiara?
AKBAR : Adalah menjadi harapan MPPP untuk menjadikan George Town sebagai sebuah bandar bertaraf antarabangsa baik dari segi sukan, rekreasi, pelancongan dan juga keindahan. Dengan wujudnya lebih banyak taman-taman mini, taman kejiranan dan taman-taman poket di dalam bandar, Pulau Pinang juga akan menjadi sebuah ‘bandar dalam taman’ dalam masa terdekat. MPPP juga akan mewartakan semua pokok-pokok warisan di seluruh Pulau Pinang dibawah program Tree Preservation Order (TPO) dalam masa terdekat. Usaha-usaha ini akan meletakkan George Town sebagai sebuah bandar bertaraf antarabangsa dan terunggul di dunia.
Laksa beras Kg. Petani sesuai untuk ibu dalam pantang
Anugerah 4 bintang MPPP, MPSP dirai
Like Our Facebook Page
Posted on September 29, 2022September 29, 2022
瑞典工业化建筑系统公司Scandinavian IBS(SIBS)位于威中槟城科学园的第2座工厂竣工,并于今午盛大开幕. 槟州贸易与工业及企业发展委员会主席拿督阿都哈林周四在仪式上表示,很高兴见到SIBS在此进一步扩张,建设第2座厂房. 他相信如是扩展计划不仅会带来投资,加强社会经济,同时也可增加就业机会,并为本地人才提供提升技能的机会. 他续说,如是投资将可刺激本地商业,从而透过维持和加强本地供应链,为槟州经济做出贡献. 出席者尚有瑞典驻马大使约阿希姆·伯格斯特伦,SIBS集团联合创办人帕,马来西亚投资发展局(MIDA)执行董事娜姬哈等. SIBS集团董事经理艾利克则说,第1厂于约3年前开幕,至今已成功制造与组装2000公寓,并从第1厂的运营吸取经验,以建设第2厂.
ஸ்ரீ மகா மாரியம்மன் ஆலயத்தில் நவராத்திரி திருவிழா விமரிசையாகக் கொண்டாடப்படுகிறது
Persekitaran yang selamat teras utama MBSP dalam Bajet 2023
Wujudkan platform dalam talian agar proses permohonan lesen pelelong awam lebih lancar
Self-taught deaf artist strives for success
Buletin Mutiara (Download / Muat Turun)
Copyrights © 2021 Buletin Mutiara. All Rights Reserved.